**Πρόσκληση Συμμετοχής στον 1ο Διαγωνισμό**

**EcoCarnival Business Challenge**

Το **EcoCarnival Business Challenge** σε προσκαλεί να συμμετάσχεις στον πρώτο επιχειρηματικό διαγωνισμό, με στόχο τη μετατροπή της Αποκριάς της Κοζάνης στην πρώτη Αποκριά **Μηδενικών Αποβλήτων, Μηδενικών Εκπομπών και Μηδενικών Αποκλεισμών (3Μ)** στην Ευρώπη!

Ξεκινώντας από έναν διαγωνισμό 30 επιχειρηματικών ιδεών, ο οποίος θα υποστηριχτεί από το **Πανεπιστήμιο Δυτικής Μακεδονίας**, οι 10 καλύτερες λύσεις θα συνεχίσουν σε ένα διαδικτυακό πρόγραμμα επιχειρηματικής ενδυνάμωσης, όπου ειδικοί από διάφορους τομείς και περιοχές της χώρας θα συνεργαστούν με τις ομάδες για μια πιο πράσινη και συμπεριληπτική Κοζανίτικη Αποκριά.

Το πρόγραμμα επιχειρηματικής ενδυνάμωσης ξεκινά τον **Μάρτιο** του 2025 με ένα Hackathon και θα διαρκέσει για 10 μήνες, στους οποίους οι ιδέες θα διαμορφωθούν σε επιχειρηματικά πλάνα και θα προχωρήσουν σε αρχικό στάδιο υλοποίησης.

Κατά τη διάρκεια αυτής της περιόδου, ειδικοί στον τομέα του περιβάλλοντος και των επιχειρήσεων, καθώς και επιχειρηματίες με θετικό κοινωνικό αντίκτυπο, θα εργαστούν συλλογικά για την ανάπτυξη λύσεων που ενδεικτικά αφορούν:

* στην ενίσχυση της επαναχρησιμοποίησης (reuse), της ανακύκλωσης (upcycling) ή/και της αντικατάστασης υλικών, όπως χαρτί/χαρτόνι, πλαστικό, ύφασμα, φελιζόλ, ξύλο,
* στην ανάπτυξη νέων προϊόντων για την Κοζανίτικη Αποκριά, όπως κουστούμια, αποκριάτικα αξεσουάρ (μάσκες, γυαλιά, κονφετί, κτλ.), διάκοσμος της πόλης και στολισμός φανών (νουντάδες), άρματα, σουβενίρ,
* στην ανάπτυξη ψηφιακών εργαλείων και καινοτόμων εφαρμογών με τη βοήθεια Τεχνητής Νοημοσύνης (ΑΙ) και Επαυξημένης Πραγματικότητας (AR) για μείωση παραγωγής αποβλήτων, οικολογικής μετακίνησης, προώθησης της Κοζανίτικης Αποκριάς, συνέχιση της παράδοσης,
* σε λύσεις προσβασιμότητας για άτομα με μειωμένη κινητικότητα,
* σε λύσεις ενίσχυσης της συμμετοχής ευάλωτων κοινωνικών ομάδων,

καθώς και οποιασδήποτε άλλης ιδέας σχετίζεται με τις αρχές της κυκλικής οικονομίας και βιώσιμης ανάπτυξης και στοχεύει στην ανάδειξη της Αποκριάς της Κοζάνης.

Για την υποστήριξη ανάπτυξης των επιχειρηματικών ιδεών, μπορείτε να πάρετε έμπνευση από μία σειρά καλών πρακτικών που έχουν εφαρμοστεί σε διάφορα μέρη του κόσμου και έχουν συγκεντρωθεί σε μία βάση δεδομένων η οποία είναι διαθέσιμη [εδώ](https://docs.google.com/spreadsheets/d/15hmaslVLptS4l69rs50vPMylG8AAPS9u/edit?gid=1321769728#gid=1321769728).

Οι 10 πιο καινοτόμες και αποτελεσματικές λύσεις θα υποστηριχθούν περαιτέρω από την πολυδιάστατη και εξειδικευμένη κοινότητα του [**Impact Hub Athens**](https://athens.impacthub.net/), ενώ στη συνέχεια θα εργαστούν για την ανάπτυξη των πρωτοτύπων τους με την ομάδα της [**JOIN4CS**](https://join4cs.eu/).

**Ποιοι μπορούν να συμμετέχουν?**

Η συμμετοχή μπορεί να είναι είτε ατομική είτε ομαδική με τη συμμετοχή έως και 5 μελών ανά ομάδα, ηλικίας 15-30 ετών. Οι ενδιαφερόμενοι μπορούν να υποβάλλουν τις καινοτόμες λύσεις τους στις παρακάτω κατηγορίες, βάσει του προφίλ τους:

* Καινοτόμες ιδέες: Είσαι φοιτητής ή ερευνητής και έχεις ή θες να αναπτύξεις μια καινοτόμα ιδέα;
* Νεοφυείς επιχειρήσεις: Έχεις startup ή ΜΜΕ που έχει αναπτύξει μία καινοτόμο λύση;
* Είστε μια ομάδα που αγαπάτε τον τόπο σας και θέλετε να βελτιώσετε την εμπειρία της Αποκριάς?

*\*Το πρόγραμμα είναι ανοιχτό και προσβάσιμο σε όλους, συμπεριλαμβανομένων ατόμων με αναπηρία και μη ελληνόφωνων συμμετεχόντων, με τις απαραίτητες διευκολύνσεις.*

**🏆 Κίνητρα Συμμετοχής**

* Βραβεία ύψους έως 7.000€ ανά ομάδα που αφορούν σε υπηρεσίες που απαιτούνται για την ανάπτυξη πρωτοτύπου.
* Σύνδεση με την ακαδημαϊκή και επιχειρηματική κοινότητα που καινοτομεί στις σύγχρονες περιβαλλοντικές και κοινωνικές προκλήσεις, υποστηρίζοντας επιχειρηματίες από τα πρώτα τους βήματα έως την πλήρη ανάπτυξη.
* Διεύρυνση του δικτύου και της αγοράς σου, αξιοποιώντας τη δύναμη της πολυμορφίας: μια κοινότητα ερευνητών, ηγετών της βιομηχανίας, ακτιβιστών, υποστηρικτών και κοινωνικών επιχειρηματιών από όλη την Ευρώπη!
* Αναβάθμιση της λύσης σου στο επόμενο επίπεδο μέσα από την πιο σύγχρονη έρευνα και τις πιο καινοτόμες μεθοδολογίες επιχειρηματικής ανάπτυξης, στρατηγικές συνεργασίες υψηλού επιπέδου και εξειδικευμένη καθοδήγηση. Μια προσαρμοσμένη διαδρομή για ισχυρότερες ιδέες και πιο βιώσιμες επιχειρήσεις, μέσα από εργαστήρια, συνεδρίες καθοδήγησης και αμοιβαία αξιολόγηση μεταξύ των συμμετεχόντων.

**Χρονοδιάγραμμα**

* **20/02-12/03**: Εκδήλωση ενδιαφέροντος
* **17/03- 16/04**: Διαγωνισμός ιδεών κι επιλογή νικητών
* **22/04 - 30/09**: Πρόγραμμα επιχειρηματικής ενδυνάμωσης
* **01/10 - 01/12**: Δημιουργία πρωτοτύπου

**📅 Προθεσμία Υποβολής: 12/03/2025**

**👉 Κάνε την αίτησή σου τώρα!**

Συμπλήρωσε τη φόρμα συμμετοχής σου στο EcoCarnival Business Challenge[**εδώ**](https://uowm.mantisims.gr/call/67ab51ac955fa/)**!**

**📞 Επικοινωνία:**

 **Επ. Καθηγήτρια ΠΔΜ Ελπίδα Σαμαρά,  Δρ. Παύλος Κιλίντζης**

 : [**info@ecozani.eu**](mailto:info@ecozani.eu)

:

**Διοργάνωση: Εικόνα που περιέχει κείμενο, γραμματοσειρά, στιγμιότυπο οθόνης

Το περιεχόμενο που δημιουργείται από τεχνολογία AI ενδέχεται να είναι εσφαλμένο.**